sagorsarker/bangla-wikipedia huggingface dataset:
আন্তর্জাতিক সাক্ষরতা দিবস

আন্তর্জাতিক সাক্ষরতা দিবস হলো জাতিসংঘ শিক্ষা, বিজ্ঞান ও সংস্কৃতি সংস্থা বা ইউনেস্কো-ঘোষিত একটি আন্তর্জাতিক দিবস। ১৯৬৬ সালের ২৬ অক্টোবর ইউনেস্কোর সাধারণ সম্মেলনের ১৪ তম অধিবেশনে ৮ সেপ্টেম্বর তারিখকে “আন্তর্জাতিক সাক্ষরতা দিবস” হিসেবে ঘোষণা করা হয়। ১৯৬৭ সালে প্রথমবারের মতো দিবসটি উদ্‌যাপিত হয়। দিবসটির লক্ষ্য ব্যক্তি, সম্প্রদায় এবং সমাজের কাছে সাক্ষরতার গুরুত্ব তুলে ধরা। বর্তমানে জাতিসংঘের সকল সদস্য রাষ্ট্র এই দিবসটি উদ্‌যাপন করে থাকে।
১৯৬৭ সাল থেকে জনসাধারণকে আরও শিক্ষিত, ন্যায়সঙ্গত, শান্তিপূর্ণ এবং টেকসই সমাজ গঠনের জন্য সাক্ষরতার গুরুত্বের কথা স্মরণ করিয়ে দেওয়ার জন্য বিশ্বজুড়ে ৮ সেপ্টেম্বর আন্তর্জাতিক সাক্ষরতা দিবস (ILD) বার্ষিক উদযাপন অনুষ্ঠিত হয়ে আসছে। 
সাক্ষরতা সকলের জন্য একটি মৌলিক মানবাধিকার। এটি অন্যান্য মানবাধিকার, বৃহত্তর স্বাধীনতা এবং বিশ্বব্যাপী নাগরিকত্ব উপভোগের দ্বার উন্মুক্ত করে। সাক্ষরতা হল মানুষের জন্য বিস্তৃত জ্ঞান, দক্ষতা, মূল্যবোধ, মনোভাব এবং আচরণ অর্জনের একটি ভিত্তি। সাক্ষরতা সমতা, বৈষম্যহীনতা, আইনের শাসন, সংহতি, ন্যায়বিচার, বৈচিত্র্য এবং সহনশীলতার প্রতি আলোকপাত করে। উপযুক্ত সাক্ষরতা স্থায়ী শান্তির সংস্কৃতি গড়ে তোলে। দেখা গেছে ২০২৩ সালে, কমপক্ষে দশজন তরুণ এবং প্রাপ্তবয়স্কের মধ্যে একজনের এখনও মৌলিক সাক্ষরতার দক্ষতার অভাব ( ৭৫৪ মিলিয়ন )। উপরন্তু, লক্ষ লক্ষ শিশু পড়া, লেখা এবং সংখ্যাবিদ্যায় ন্যূনতম দক্ষতা অর্জনের জন্য লড়াই করছে, এখনো ৬-১৮ বছর বয়সী প্রায় ২৫ কোটি শিশু স্কুলের বাইরে রয়েছে। তাই সাক্ষরতা বিষয়ে সচেতন করা এখন খুবই দরকার।
পৃথিবীর প্রায় ৭৭৫ মিলিয়ন অধিবাসীর ন্যূনতম প্রয়োজনীয় অক্ষরজ্ঞানের অভাব রয়েছে। প্রাপ্তবয়স্ক প্রতি পাঁচ জনে একজন এখনও শিক্ষিত নন এবং এই জনগোষ্ঠীর প্রায় দুই-তৃতীয়াংশই নারী। বিশ্বের প্রায় ৬০.৭ মিলিয়ন শিশু প্রাতিষ্ঠানিক শিক্ষা থেকে বঞ্চিত এবং আরও অনেকের শিক্ষায় অনিয়মিত বা শিক্ষা সমাপ্ত হওয়ার আগেই ঝরে পড়ে।
ইউনেস্কোর “সকলের জন্য শিক্ষার বৈশ্বিক নিরীক্ষণ রিপোর্ট (২০০৬)” অনুসারে, অঞ্চলভিত্তিতে দক্ষিণ এশিয়ায় প্রাপ্তবয়স্কদের মধ্যে সাক্ষরতার হার সবচেয়ে কম (৫৮.৬%); এরপরেই রয়েছে সাব-সাহারান আফ্রিকা অঞ্চলের অবস্থান (৫৯.৭%)। বিশ্বের সবচেয়ে কম সাক্ষরতার হারের দেশগুলো হলো বুর্কিনা ফাসো (১২.৮%), নাইজার (১৪.৪%) ও মালি (১৯%)। প্রতিবেদনে দেশগুলোর নিরক্ষরতার হারের সাথে চরম দারিদ্র‍্য এবং নারীদের সামাজিক অবস্থানের সাথে নিরক্ষতার সুস্পষ্ট সম্পর্ক পরিলক্ষিত হয়।
রতিবাটী

রাতিবাটি রাণীগঞ্জ সমষ্টি ব্লকের একটি সেন্সাস টাউন ( শহর) এবং ভারতের পশ্চিমবঙ্গ রাজ্যের পশ্চিম বর্ধমান জেলার আসানসোল সদরের মহকুমার আসানসোল উত্তর থানার অধীনস্থ এই শহরটি।
রাতিবাটি ২৩ ° ৩৯ উত্তর ও ৮৭ ° ০২ পূর্বে অবস্থিত।আসানসোল পূর্বাতিক্ষিত মাটি দ্বারা গঠিত।এই এলাকাটি দুটি শক্তিশালী নদীগুলির মধ্যে রয়েছে - দামোদর এবং অজয়।তারা একে অপরকে একে অপরের সমান্তরালভাবে প্রবাহিত করে- দুই নদীর মাঝামাঝি দূরত্ব প্রায় ৩০ কিলোমিটার।
কয়লা আবিষ্কার এলাকার শিল্পায়ন এবং বেশিরভাগ বন পরিষ্কার হয়ে গেছে। 
রাতিবাটি হল কয়লা খনি এলাকার মাঝে অবস্থিত। এটি "কোল ইন্ডিয়া লিমিটেডের " একটি এলাকা হিসাবু, ইস্টার্ন কোলফিল্ড লিমিটেডের সাতগ্রাম অঞ্চলে অবস্থিত।রাতিবারির ডাকঘরটি কালীপাতারীতে অবস্থিত।ইস্টার্ন কোলফিল্ডের সাতগ্রাম অঞ্চলের কলিয়ারগুলি হল: কালিদাসপুর, জে কেএনগার, সাতগ্রাম, রাটিবাটি, চ্যাপুয়ী খাস, মিঠাপুর, নিমচা, যেমহরী, বিশুদ্ধ সিয়াসল, তিরথ, কুইর্দীহ, আদ্রদ্রগ্রাম ওসিপি এবং সিটলডাসজি ওসিপি। 
রতিবাটি হিন্দি উচ্চ বিদ্যালয়টি ২০০৩ সালে প্রতিষ্ঠিত একটি হিন্দি-মধ্যম শিক্ষাপ্রতিষ্ঠানI এটিতে পঞ্চম শ্রেণি থেকে দশম শ্রেণি পর্যন্ত পড়ানোর ব্যবস্থা রয়েছে। বিদ্যালয়টিতে দশটি কম্পিউটার, একটি গ্রন্থাগার এবং একটি খেলার মাঠ রয়েছে। রাতিবাটিতে দুটি প্রাথমিক বিদ্যালয়ও রয়েছে।
মোহাম্মদ মোস্তফা কামাল (বীর প্রতীক)

মোহাম্মদ মোস্তফা কামাল (জন্ম: অজানা - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. মোস্তফা কামালের জন্ম কুমিল্লা জেলার চৌদ্দগ্রাম উপজেলার বাতিসা ইউনিয়নের বসন্তপুর গ্রামে। দুই ভাই ও দুই বোনের মধ্যে তিনি সবার বড়। তার বাবার নাম বজলুর রহমান এবং মায়ের নাম আছমতের নেছা। তিনি অবিবাহিত ছিলেন। 
পাকিস্তান সেনাবাহিনীতে চাকরি করতেন মো. মোস্তফা কামাল। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি-মার্চে ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন। ২৫ মার্চের পর কুমিল্লার চৌদ্দগ্রাম এলাকায় নানা প্রতিরোধ কার্যক্রমে অংশ নেন তিনি। পরে ভারতে পুনর্গঠিত হওয়ার পর ২ নম্বর সেক্টরের রাজনগর সাবসেক্টর এলাকার অধীন কুমিল্লা অঞ্চলে গেরিলাযুদ্ধ করেন। লাকসাম রেল জংশনের উত্তরে বাগমারা রেলসেতু ধ্বংস, মিয়াবাজার ও নোয়াবাজার অপারেশনে তিনি সাহসী ভূমিকা রাখেন। বাগমারা রেলসেতু ধ্বংসের অপারেশনে পাকিস্তানি সেনাদের পাল্টা আক্রমণে মোস্তফা কামালের বেশ কয়েকজন সহযোদ্ধা হতাহত হন। তিনি অল্পের জন্য বেঁচে যান। তাদের ওই অপারেশনের ফলে কয়েক দিনের জন্য ঢাকা-চট্টগ্রাম রেল যোগাযোগ বিচ্ছিন্ন হয়ে যায়।
১৯৭১ সালের ১ ডিসেম্বর থেকে নিয়মিত মুক্তিবাহিনীর কয়েকটি দল আইনউদ্দিনের (বীর প্রতীক) নেতৃত্বে কুমিল্লার দিকে অগ্রসর হতে থাকে। ৭ ডিসেম্বর মুক্তিবাহিনীর দল কুমিল্লা শহরে প্রবেশ করে। তারা ২ নম্বর সেক্টরের নির্ভয়পুর সেক্টর থেকে যাত্রা শুরু করে পথে তেমন বাধার সম্মুখীন হননি। কুমিল্লা শহর পাকিস্তানি সেনামুক্ত হওয়ার পর নিয়মিত মুক্তিবাহিনীর মুক্তিযোদ্ধারা কুমিল্লা সেনানিবাসের চারদিকে প্রতিরক্ষা অবস্থান নেন। তখন তাদের সঙ্গে স্থানীয় মুক্তিযোদ্ধারাও যোগ দেন। স্থানীয় মুক্তিযোদ্ধাদের একটি দলের সদস্য ছিলেন মো. মোস্তফা কামাল। 
মুক্তিযোদ্ধারা আইনউদ্দিনের নেতৃত্বে কুমিল্লা সেনানিবাসে আক্রমণের প্রস্তুতি নিচ্ছিলেন। তখন মিত্রবাহিনীর হাইকমান্ড থেকে আইনউদ্দিনকে জানানো হয়, কুমিল্লা সেনানিবাস আক্রমণ করতে হবে না। মিত্রবাহিনী সেনানিবাসে ইস্টার্ন কমান্ডের লেফটেন্যান্ট জেনারেল অরোরার প্রচারপত্র বিলি করেছে, যাতে তারা আত্মসমর্পণ করে। এই নির্দেশের পর মুক্তিবাহিনী আক্রমণ না করে সেনানিবাসের চারদিকে প্রতিরক্ষা অবস্থানে থাকে। এখন একটি প্রতিরক্ষা অবস্থানে ছিলেন মো. মোস্তফা কামাল। ১৪ ডিসেম্বর দায়িত্ব পালনরত অবস্থায় অনবধানতাবশত তার পকেটে থাকা একটি গ্রেনেডের পিন খুলে যায়। এতে বিস্ফোরণ ঘটে। ঘটনাস্থলেই তিনি নিহত হন। দেশকে শত্রুমুক্ত করতে পাকিস্তানি সেনাদের সঙ্গে বেশ কয়েকটি প্রত্যক্ষ যুদ্ধে অংশ নিয়ে বেঁচে গেলেও আত্মরক্ষার জন্য নিজের কাছে থাকা গ্রেনেডে তিনি মারা গেলেন। দেশের স্বাধীনতা তিনি দেখে যেতে পারেননি।
২০১৬–১৭ উয়েফা চ্যাম্পিয়ন্স লিগ

২০১৬–১৭ উয়েফা চ্যাম্পিয়নস লিগ উয়েফা কর্তৃক ইউরোপের প্রিমিয়ার ক্লাবগুলোর মধ্যে আয়োজিত ৬২তম ফুটবল টুর্নামেন্ট এবং ইউরোপিয়ান চ্যাম্পিয়ন ক্লাবস' কাপ থেকে উয়েফা চ্যাম্পিয়ন্স লিগে নামকরণের পর ২৫তম মৌসুম ছিল।
ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লিগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল
বিজয়ী হিসেবে, রিয়াল মাদ্রিদ সংযুক্ত আরব আমিরাতে ২০১৭ ফিফা ক্লাব বিশ্বকাপে উয়েফার প্রতিনিধি হিসেবে উত্তীর্ণ হয়েছিল এবং ২০১৭ উয়েফা সুপার কাপে, ২০১৬–১৭ উয়েফা ইউরোপা লিগের বিজয়ী দল ম্যানচেস্টার ইউনাইটেডের বিরুদ্ধে খেলার যোগ্যতা অর্জন করেছিল।
হিংলো নদী

হিংলো হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।
ঝাড়খণ্ড রাজ্যের সাঁওতাল পরগনার জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলার ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।
অজয় নদ ও কোপাই নদীর মধ্যবর্তী অঞ্চলে হিংলোর ওপর বাঁধ নির্মিত হয়েছে। সেচকাজের জন্যে এই বাঁধ তৈরী হলেও পরিবেশবিদেরা দাবী করেন এই বাঁধ এতদাঞ্চলে বন্যা সৃষ্টির অন্যতম কারণ। হিংলো বাঁধের সহনক্ষমতা ১৭১০২০০০ কিউবিক মিটার। অপরিকল্পিত জল নিয়ন্ত্রণ, ত্রুটিপূর্ণ সেচ পরিকল্পনার কারণে তীব্র বৃষ্টিতে বাঁধের জল নিষ্কাশন করতে হয়। ফলত নদী অববাহিকার পার্শ্ববর্তী অঞ্চল বন্যার সম্মুখীন হয়। ১৯৭৮ সালে পশ্চিমবঙ্গের বৃহৎ বন্যাতে বীরভূম জেলার অনেকাংশ প্লাবিত হয়েছিল হিংলো নদী বাঁধ ভেঙে যাওয়ার দরুন।
দীপঙ্কর দে

দীপঙ্কর দে (জন্ম: ৫ জুলাই ১৯৪৪) একজন ভারতীয় বাঙালি টেলিভিশন ও চলচ্চিত্র অভিনেতা ৷ তিনি বহু চলচ্চিত্রে এবং বিভিন্ন চরিত্রে অভিনয় করেছেন, যার মধ্যে নায়ক, খলনায়ক ও অনেক গুরুত্বপূর্ণ চরিত্রও রয়েছে ৷
তার অভিনীত প্রথম চলচ্চিত্র ছিলো সত্যজিৎ রায় -এর "সীমাবদ্ধ" ("Company Limited", ১৯৭১) ৷ এছাড়াও তিনি সত্যজিৎ রায়ের "গণশত্রু" ("Enemy of the People", ১৯৯০), "শাখা প্রশাখা" ("Branches of the Tree", ১৯৯০) এবং "আগন্তুক" ("The Stranger", ১৯৯১) চলচ্চিত্রেও অভিনয় করেন ৷ এখন অবধি তিনি অনেক আর্ট হাউস এবং বাণিজ্যিক চলচ্চিত্রে কাজ করেছেন ৷
বরুণ সোবতি

বরুণ সোবতি () হলেন একজন ভারতীয় টেলিভিশন,ওয়েব এবং চলচ্চিত্র অভিনেতা। তিনি স্টার প্লাসে সম্প্রচারিত নাটক "শ্রদ্ধার" মাধ্যমে অভিনয় জগতে পদার্পণ করেন। তিনি "বাত হামারি পাক্কি হ্যায়" নাটকে অঙ্কিতা শর্মার বিপরীতে প্রধান চরিত্রে অভিনয় করেছেন।
২০১১ সালে, স্টার প্লাসে সম্প্রচারিত "ইস পেয়ার কো কেয়া নাম দু?" নাটকে তিনি এক ধনাঢ্য ব্যবসায়ী অর্ণব সিংহ রায়জাদার চরিত্রে সানায়া ইরানির বিপরীতে অভিনয় করেছেন। পরে তিনি ২০১৭ সালে সুরভি জ্যোতি্র বিপরীতে ওয়েব সিরিজ "তানহাইয়াতে" অভিনয় করেন।
বরুণ দিল্লীর সেন্ট মার্কস সিনিয়র মাধ্যমিক স্কুলে পড়াশুনা করেন। বিনোদন জগতে প্রবেশের পূর্বে, জিন্দল টেলিকমে ৭ বছর অপারেশন ম্যানেজার হিসেবে কাজ করেছেন। ১২ ডিসেম্বর ২০১০ সালে, তিনি তার শৈশব বান্ধবী পাশমিন মানচান্দের সাথে বিবাহ বন্ধনে আবদ্ধ হন।
বাহাদুরপুর নিশিকান্ত জেন মাধ্যমিক বিদ্যালয় ও কলেজ

বাহাদুরপুর নিশিকান্ত জেন মাধ্যমিক বিদ্যালয় ও কলেজ বরিশাল বিভাগের অগইলঝরা ইউনিয়নে অবস্থিত।
১৯৭৩ সালের ১লা জানুয়ারী এই প্রতিষ্ঠানের সূচনা হয়। অত্র এলাকার সমাজসেবী বাবু মুকুন্দ বিহারি জেন,বাবু রামনি কান্তি জেন এবং বাবু শ্যামলাল জেন এর হাত ধরেই এই শিক্ষাপ্রতিষ্ঠানের পথ চলা। প্রথমে মাধ্যমিক শিক্ষা ব্যবস্থা চালু থাকলেও পরবর্তীতে ১৯৯৭ সালে এটি উচ্চমাধ্যমিক কার্যক্রম চালু করে।
অ্যালান ওয়াটকিন্স

আলবার্ট জন ওয়াটকিন্স (; জন্ম: ২১ এপ্রিল, ১৯২২ - মৃত্যু: ৩ আগস্ট, ২০১১) মন্মাউথশায়ারের আস্ক এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের পক্ষে ১৯৪৮ থেকে ১৯৫২ সময়কালে টেস্ট ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করেছেন অ্যালান ওয়াটকিন্স। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি বামহাতে মিডিয়াম থেকে ফাস্ট বোলিংয়ে পারদর্শিতা দেখিয়েছেন। কাছাকাছি এলাকায় দূর্দান্ত ফিল্ডিং করতেন বিশেষতঃ ব্যাকওয়ার্ড শর্ট লেগ অঞ্চলে।
মন্মাউথশায়ারের আস্ক এলাকায় জন্মগ্রহণকারী ওয়াটকিন্স তার সপ্তদশ জন্মদিনের তিন সপ্তাহ পর ১৯৩৯ সালে গ্ল্যামারগনের পক্ষে অভিষিক্ত হন। এরপরই শুরু হয় দ্বিতীয় বিশ্বযুদ্ধের ঘনঘটা। বিশ্বযুদ্ধে রয়্যাল নেভিতে ফায়ারফাইটার হিসেবে যোগদান করেন। গ্ল্যামারগনের প্রথম ক্রিকেটার হিসেবে ইংল্যান্ডের পক্ষে টেস্ট সেঞ্চুরি করার গৌরব অর্জন করেন। কাউন্টি দলটির পক্ষ ১৯৬১ সাল পর্যন্ত ৩৯ বছর বয়সে খেলেছেন তিনি। ১৯৪৮ সালে গ্ল্যামারগন দল তাদের ইতিহাসে প্রথমবারের মতো কাউন্টি চ্যাম্পিয়নশীপে শিরোপা জয় করে। ঐ দলের অন্যতম সদস্য ছিলেন তিনি।
কার্ডিফ সিটি ও প্লাইমাউথ আর্জিল দলের পক্ষে ফুটবল খেলায় অংশ নেন।
১৯৪৮ সালের গ্রীষ্মকালে অ্যাশেজ সিরিজে অংশগ্রহণের উদ্দেশ্যে অস্ট্রেলিয়া গমন করেন। এরফলে গ্ল্যামারগনের প্রথম খেলোয়াড় হিসেবে অ্যাশেজ টেস্টে অংশগ্রহণের গৌরব অর্জন করেন তিনি। তবে, সফরটি সুখকর হয়নি তার। ১৪ আগস্ট, ১৯৪৮ তারিখে অস্ট্রেলিয়ার বিপক্ষে টেস্ট অভিষেক ঘটে অ্যালান ওয়াটকিন্সের। ঐ টেস্টে ০ ও ৭ রান তুলেন তিনি। রে লিন্ডওয়ালের বলে কাঁধে গুরুতর আঘাত পান ও কেবলমাত্র চার ওভার বোলিং করতে পেরেছিলেন অ্যালান ওয়াটকিন্স।
১৯৫১-৫২ মৌসুমে এমসিসি দলের সদস্যরূপে ভারত ও পাকিস্তান এবং ১৯৫৫-৫৬ মৌসুমে ‘এ’ দলের সদস্যরূপে পাকিস্তান গমন করেন। এরপর ১৯৫৩-৫৪ মৌসুমে কমনওয়েলথ দলের সদস্য হিসেবে ভারত ও পাকিস্তান সফর করলেও আঘাতের কারণে শুরুরদিকেই দেশে ফিরে আসতে হয়েছিল।
এমসিসি দলের সাথে সফল সফরের প্রেক্ষিত তাকে ‘বর্ষসেরা ভারতীয় ক্রিকেটাররূপে’ নামাঙ্কিত করা হয়। তন্মধ্যে দিল্লি টেস্টে দীর্ঘ নয় ঘণ্টা ক্রিজে অবস্থান করে ১৩৭* রানে অপরাজিত থাকেন যা তার সর্বোচ্চ টেস্ট রান ছিল।
নিজ দেশের তুলনায় বিদেশেই অধিক সফলতা পেয়েছেন তিনি। সমগ্র খেলোয়াড়ী জীবনে ১৫ টেস্টে অংশগ্রহণ করার সুযোগ পেয়েছেন অ্যালান ওয়াটকিন্স। তন্মধ্যে, তেরো টেস্টই বিদেশের মাটিতে ভারত ও দক্ষিণ আফ্রিকার বিপক্ষে খেলেছেন। দুইটি সেঞ্চুরি করেছেন। ১৯৪৮-৪৯ মৌসুমে জোহেন্সবার্গে ১১১ ও এর তিন বছর পর দিল্লিতে ব্যক্তিগত সর্বোচ্চ অপরাজিত ১৩৭ রান তুলেন। দেশে পাঁচ টেস্টে অংশ নিলেও পঞ্চার্ধ্ব কোন ইনিংস উপহার দিতে পারেননি।
কাউন্টি পর্যায়ের ক্রিকেটে প্রকৃত অল-রাউন্ডারের মর্যাদা পেয়েছেন। মাঝারিসারির রক্ষণধর্মী ব্যাটসম্যান ও মিডিয়াম-ফাস্ট সুইং বোলিং করতেন। কিন্তু, টেস্ট খেলোয়াড়ী জীবনে কেবলমাত্র ব্যাটসম্যান হিসেবেই অংশ নিয়েছেন। তবে, টেস্ট অভিষেকে বোলিং উদ্বোধনে নেমেছিলেন তিনি।
হাঁপানি রোগে আক্রান্ত ছিলেন। চিকিৎসকের পরামর্শক্রমে ১৯৬২ মৌসুমের মাঝামাঝি সময়ে প্রথম-শ্রেণীর ক্রিকেট ছেড়ে দেন। বিদ্যালয় পর্যায়ের ক্রিকেটে সফলতম কোচের মর্যাদা পান। তন্মধ্যে আউন্ডল স্কুল ও ফ্রামলিংহাম কলেজ অন্যতম। এছাড়াও কার্ডিফ সিটি ও প্লাইমাউথ আর্জিলের পক্ষ ফুটবল খেলায় অংশ নিয়েছেন তিনি।
৩ আগস্ট, ২০১১ তারিখে ৮৯ বছর বয়সে ওরচেস্টারশায়ারের কিডমিনস্টার এলাকায় স্বল্পকালীন অসুস্থতায় আক্রান্ত হয়ে তার দেহাবসান ঘটে।
শ্রীপালি বীরাক্কোডি

শ্রীপালি শিরোমালা বীরাক্কোডি (; জন্ম: ৭ জানুয়ারি, ১৯৮৬) কিরিন্ডিওয়েলা এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে কোল্টস ক্লাবের পক্ষে খেলছেন। দলে তিনি মূলতঃ ডানহাতি মিডিয়াম-পেস বোলিং করে থাকেন। এছাড়াও বামহাতে ব্যাটিংয়ে পারদর্শী শ্রীপালি বীরাক্কোডি।
১ ডিসেম্বর, ২০০৬ তারিখে পাকিস্তানের বিপক্ষে তার একদিনের আন্তর্জাতিকে অভিষেক ঘটে। ১২ জুন, ২০০৯ তারিখে একই দলের বিপক্ষে টুয়েন্টি২০ আন্তর্জাতিকে অভিষেক হয় তার। ২০০৫ ও ২০১৩ সালের ক্রিকেট বিশ্বকাপে শ্রীলঙ্কা দলের প্রতিনিধিত্ব করেছেন। আসন্ন ক্রিকেট বিশ্বকাপকে সামনে রেখে ২৩ মে, ২০১৭ তারিখে ইনোকা রাণাবীরার অধিনায়কত্বে শ্রীলঙ্কা দলের ১৫-সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
২০১৪ সালে ইনছনে অনুষ্ঠিত ১৭শ এশিয়ান গেমসের স্বর্ণপদক বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি।
ফখর জামান

ফখর জামান (; জন্ম: ১০ এপ্রিল, ১৯৯০) খাইবার পাখতুনখোয়ার মর্দান এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান জাতীয় ক্রিকেট দলের অন্যতম সদস্য তিনি। ঘরোয়া ক্রিকেটে লাহোর কালান্দার্স ও বেলুচিস্তানের প্রতিনিধিত্ব করছেন। প্রথম-শ্রেণীর ক্রিকেটে হাবিব ব্যাংক লিমিটেডের পক্ষে খেলছেন। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করছেন। এছাড়াও, বামহাতে অর্থোডক্স বোলিং করে থাকেন তিনি।
পাকিস্তান সুপার লীগের দ্বিতীয় আসরে লাহোর কালান্দার্সের সাথে চুক্তিবদ্ধ হন। মার্চ ২০১৭ সালে ওয়েস্ট ইন্ডিজের বিপক্ষে খেলার জন্য সীমিত ওভারের দলের সদস্য মনোনীত হন। তবে সিরিজের কোন খেলায় অংশগ্রহণের সুযোগ ঘটেনি তার। ৩০ মার্চ, ২০১৭ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে আইসিসি চ্যাম্পিয়ন্স ট্রফি প্রতিযোগিতায় খেলার জন্য নির্বাচিত হন।
রুয়ানযোরি পর্বতমালা

রুয়ানযোরি পর্বতমালা (মাউন্টেইন্স অব দ্যা মুন নামেও পরিচিত) পূর্ব আফ্রিকার বিষুবীয় অঞ্চলে উগান্ডা এবং কঙ্গোর সীমানায় অবস্থিত একটি বৃহৎ পর্বতমালা। এই পর্বতমালায় প্রচুর হিমবাহ জমা হয় এবং তা নীলনদের পানির গুরুত্বপূর্ণ উৎস। রুয়ানযোরি পর্বতমালার সর্বোচ্চ উচ্চতা ৫,১০৯ মিটার (১৬,৭৬২ ফিট)। সর্বোচ্চ শৃঙ্গগুলো প্রায় সবসময়ই তুষারাবৃত থাকে। রুয়ানযোরি পর্বত জাতীয় উদ্যান এবং ভিরুঙা জাতীয় উদ্যান এই পর্বতমালার অংশ।
রুয়ানযোরি পর্বতমালা প্রায় ত্রিশ লক্ষ বছর পূর্বে প্লাইওসিন যুগের শেষার্ধে গঠিত হয়। স্ফটিক প্রকৃতির বৃহৎ প্রস্তরখণ্ডের উর্ধ্বমুখী অবস্থানের পরিবর্তনের মাধ্যমে এই পর্বতমালার সৃষ্টি। এই পরিবর্তনের ফলে আফ্রিকার তিনটি বৃহৎ হ্রদ তৈরি হয়: আলবার্ট হ্রদ, এডওয়ার্ড হ্রদ এবং জর্জ হ্রদ।
এই পর্বতমালা প্রস্থে প্রায় ১২০ কিলোমিটার। রুয়ানযোরি পর্বতমালায় ছয়টি পর্বতপ্রাচীর রয়েছে যেগুলো সুগভীর গিরিসঙ্কট দ্বারা পৃথক: স্ট্যানলি পর্বত (৫,১০৯ মিটার), স্পিক পর্বত (৪,৮৯০ মিটার), বেকার পর্বত (৪,৮৪৩ মিটার), এমিন পর্বত (৪,৭৯৮ মিটার), গেছি পর্বত (৪,৭১৫ মিটার) এবং লুইগি দি সাভোয়া পর্বত (৪,৬২৭ মিটার)। স্ট্যানলি পর্বতের বেশ কয়েকটি উপশৃঙ্গ রয়েছে, যার মধ্যে মার্গারিটা শৃঙ্গ সবচেয়ে উঁচু।
রুয়ানযোরি পর্বতমালায় বৈচিত্র্যপূর্ণ উদ্ভিদ জন্মে। এখানে ক্রান্তীয় ঘনবর্ষণ বনাঞ্চল, আলপাইন তৃণভূমি এমনকি তুষারাবৃত অঞ্চলের উপযোগী উদ্ভিদরাজির দেখা মেলে। এই অঞ্চলে মন কিছু প্রজাতির উদ্ভিদ জন্মে যা পৃথিবীর অন্যত্র সচরাচর পাওয়া যায়না। যেমন- জায়ান্ট গ্রাউন্ডসেল, জায়ান্ট লোবেলিয়া। এই পর্বতমালার অধিকাংশই এখন বিশ্ব ঐতিহ্যবাহী স্থানের অন্তর্গত। অঞ্চলটির একটি বড় অংশ রুয়ানযোরি পর্বত জাতীয় উদ্যান এবং ভিরুঙা জাতীয় উদ্যানের অধীনে তত্ত্বাবধায়ন করা হয়। রুয়ানযোরি পর্বত জাতীয় উদ্যানটি উগান্ডার দক্ষিণ-পশ্চিমে এবং ভিরুঙা জাতীয় উদ্যান কঙ্গোর পূর্বে অবস্থিত।
রুয়ানযোরি অঞ্চলে পানির অভাব নেই। তবে আফ্রোআলপাইন বর্গের কিছু উদ্ভিদ প্রজাতি এখানে জন্মে যেগুলো সাধারণত মরু অঞ্চলে দেখা যায়। এর কারণ মূলত প্রজাতিগুলোর পানি ব্যবহারের ধরন ও অভ্যাস। পানির প্রাচুর্য্য থাকা সত্ত্বেও অনেক সময় ঐ প্রজাতিগুলো প্রয়োজনমত পানি গ্রহণ করতে পারেনা। রাত্রিকালীন তুষারপাত এসব উদ্ভিদের অভ্যন্তরে প্রাণরস পরিবহন এবং শিকড়ের মাধ্যমে পানিগ্রহণ প্রক্রিয়ায় বাধা দেয়। দিনের বেলায় বায়ুর তাপমাত্রা এবং বিকিরণ মাত্রা বাড়তে থাকে। ফলে উদ্ভিদের বাহিরের অংশের পানির চাহিদা বেড়ে যায়। উদ্ভিদের পত্রের স্বেদন চাহিদাও গুরুত্বপূর্ণ। এই স্বেদন পক্রিয়া এবং পানি গ্রহণ প্রক্রিয়ার মধ্যে উপযুক্ত ভারসাম্য থাকা বাঞ্ছনীয়। ঠান্ডায় হিমায়িত হওয়া প্রতিহত করতে আফ্রোআলপাইন উদ্ভিদগুলো একধরনের নিজস্ব অন্তরণ পদ্ধতির আশ্রয় নেয়। ফলে এদেরকে এমন স্থানে পাওয়া যায়। এই অভিযোজন ধারা উচ্চতা বাড়ার সাথে সাথে বেশি পরিলক্ষিত হয়।
রুয়ানযোরি পর্বতমালায় মূলত পাঁচ ধরনের উদ্ভিদরাজি পাওয়া যায়: তৃণভূমি (১০০০–২০০০ মিটার), পার্বত্য বনাঞ্চল (২০০০–৩০০০ মিটার), বাঁশবন (২৫০০–৩৫০০ মিটার), গুল্ম অঞ্চল (৩০০০–৪০০০ মিতার) এবং জলাভূমি বা বিস্তীর্ণ প্রান্তর (৪০০০-৪৫০০ মিটার)। অধিক উচ্চতায় কিছু উদ্ভিদ প্রজাতি আকারে অনেক বড় হয়ে উঠে, যেমন – লোবেলিয়া এবং গ্রাউন্ডসেল। রুয়ানযোরি পর্বতমালার উদ্ভিদরাজি বিষুবীয় আলপাইন আফ্রিকা অঞ্চলের অনন্য বৈশিষ্ট্যের অধিকারী।
শ্রেষ্ঠ চলচ্চিত্র বিভাগে আইফা পুরস্কার

শ্রেষ্ঠ চলচ্চিত্র বিভাগে আইফা পুরস্কার হলো ভারতের চলচ্চিত্রের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ইউটিভি মোশন পিকচার্স সর্বাধিক তিনটি পুরস্কার লাভ করে। এছাড়া যশ রাজ ফিল্মস ও এসএলবি ফিল্মস দুটি পুরস্কার লাভ করে।
"হাম দিল দে চুকে সনম" (১৯৯৯) এই বিভাগে প্রথম পুরস্কার বিজয়ী চলচ্চিত্র। সাম্প্রতিক বিজয়ী চলচ্চিত্র হল "দৃশ্যম ২" (২০২২)।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
শূকরের মাংস

শূকরের মাংস বা পর্ক হল গৃহপালিত শূকর হতে প্রাপ্ত মাংসের রন্ধনসম্পর্কীয় নাম। ৫০০০ খ্রিস্টপূর্বাব্দের শূকর পালনের প্রমাণ সহ এটি বিশ্বব্যাপী সবচেয়ে বেশি খাওয়া হয়। শূকরের মাংস তাজা রান্না এবং সংরক্ষিত উভয়ই খাওয়া হয়। , , বেকন ও হল সংরক্ষিত শূকরের মাংসের উদাহরণ।
শূকরের মাংস হল পশ্চিমা বিশ্বের সবচেয়ে জনপ্রিয় মাংস, বিশেষ করে মধ্য ইউরোপে। এটি পূর্ব ও  দক্ষিণপূর্ব এশিয়া (মূল ভূখণ্ড দক্ষিণ-পূর্ব এশিয়া,  ফিলিপাইন, সিঙ্গাপুর, পূর্ব তিমুর ও মালয়েশিয়া) এও খুব জনপ্রিয়। মাংসের চর্বিযুক্ত উপাদান ও গঠনের জন্য এশিয়ান খাবারে, বিশেষ করে চীনের মূল ভূখণ্ড অত্যন্ত মূল্যবান।
কিছু ধর্ম ও সংস্কৃতি শূকরের মাংস খাওয়া নিষিদ্ধ করে, বিশেষ করে ইসলাম ও ইহুদি ধর্ম।
১৩,০০০ খ্রিস্টপূর্বাব্দের কাছাকাছি মেসোপটেমিয়ায় শূকর গৃহপালিত ছিল।
চার্কিউটারি হল রান্নার শাখা যা তৈরি করা মাংসের পণ্য যেমন বেকন, হ্যাম, সসেজ, টেরিনস, গ্যালান্টিনস, প্যাটেস ও কনফিট, মূলত শূকর থেকে। মূলত রেফ্রিজারেশনের আবির্ভাবের আগে মাংস সংরক্ষণের উপায় হিসাবে অভিপ্রেত, এই প্রস্তুতিগুলি সংরক্ষণের প্রক্রিয়া থেকে উদ্ভূত স্বাদের জন্য আজ প্রস্তুত করা হয়। ১৫ শতকের ফ্রান্সে, স্থানীয় গিল্ডগুলি প্রতিটি শহরে খাদ্য উৎপাদন শিল্পে ব্যবসায়ীদের নিয়ন্ত্রিত করেছিল। যে গিল্ডগুলি  চারকিউটিরি তৈরি করত সেগুলিই ছিল চার্কিউটিয়ারদের। এই গিল্ডের সদস্যরা রান্না করা বা লবণাক্ত ও শুকনো মাংসের ঐতিহ্যবাহী পরিসর তৈরি করত, যা বিভিন্ন অঞ্চল থেকে অঞ্চলে ভিন্ন, কখনও কখনও স্বতন্ত্রভাবে। শুধুমাত্র "কাঁচা" মাংস যেটি চার্কিউটিয়ারদের বিক্রি করার অনুমতি দেওয়া হয়েছিল তা ছিল অরেন্ডার করা লার্ড।
চার্কিউটিয়ার পেটস, রিলেটস, সসেজ, বেকন, ট্রটার ও হেড পনির সহ অসংখ্য আইটেম প্রস্তুত করেছিল।
২০ শতকে শূকরের ব্যাপক পুনঃপ্রকৌশল ও উৎপাদনের আগে, ইউরোপ ও উত্তর আমেরিকায় শূকরের মাংস ঐতিহ্যগতভাবে শরতের খাবার ছিল- শূকর এবং অন্যান্য গবাদি পশু বসন্তে বেড়ে ওঠার পর এবং গ্রীষ্মকালে মোটাতাজা হওয়ার পর শরৎকালে জবাই করতে আসে। পশ্চিমা রন্ধনসম্পর্কীয় ইতিহাসে মাংসের ঋতুগত প্রকৃতির কারণে, আপেল (গ্রীষ্মের শেষের দিকে এবং শরৎকালে কাটা হয়) তাজা শূকরের মাংসের জন্য প্রধান জুড়ি। মাংস ও ফলের বছরব্যাপী প্রাপ্যতা পশ্চিমা প্লেটে এই সংমিশ্রণের জনপ্রিয়তা হ্রাস করেনি।
ঘূর্ণিঝড় মোরা

প্রবল ঘূর্ণিঝড় মোরা একটি ঘূর্ণিঝড় যা উত্তর বঙ্গোপসাগর ও তৎসংলগ্ন পূর্ব-মধ্য বঙ্গোপসাগর এলাকায় অবস্থানরত অতি প্রবল ঘূর্ণিঝড়। বাংলাদেশ আবহাওয়া অধিদপ্তর চট্টগ্রাম সমুদ্রবন্দর ও কক্সবাজার উপকূলকে ১০ নম্বর মহা বিপৎসংকেত এবং মোংলা ও পায়রা সমুদ্রবন্দরকে ৮ নম্বর সংকেত দেখাতে বলে। ৩০ মে ২০১৭ মঙ্গলবার সকাল পৌনে ৬টার দিকে কক্সবাজারের টেকনাফে ১৩৫ কিমি বেগে আঘাত হানে ঘূর্ণিঝড় 'মোরা'।
থাইল্যান্ডের প্রস্তাবের ভিত্তিতে এই ঘূর্ণিঝড়টির নামকরণ করা হয়েছে 'মোরা'। 'মোরা' শব্দটি একটি থাই শব্দ। এর ইংরেজি হচ্ছে- 'স্টার অব দ্য সি'। বাংলা করলে শব্দটির অর্থ 'সাগরের নক্ষত্র' বা 'সাগরের তারা'।
বাংলাদেশ আবহাওয়া অধিদপ্তরের বিজ্ঞপ্তিতে বলা হয়, সোমবার (২৯ মার্চ ২০১৭) মধ্যরাতে ঘূর্ণিঝড় ‘মোরা’ চট্টগ্রাম বন্দর থেকে ৩০৫ কিলোমিটার দক্ষিণে, কক্সবাজার থেকে ২৩০ কিলোমিটার দক্ষিণে, মোংলা সমুদ্রবন্দর থেকে ৩৮০ কিলোমিটার দক্ষিণ, দক্ষিণ-পূর্ব ও পায়রা সমুদ্রবন্দর থেকে ৩০০ কিলোমিটার দক্ষিণ, দক্ষিণ-পূর্ব দিকে অবস্থান করছিল। ঘূর্ণিঝড়টি আরও ঘনীভূত ও উত্তর দিকে অগ্রসর হয়ে মঙ্গলবার (৩০ মার্চ ২০১৭) সকালে চট্টগ্রাম ও কক্সবাজার উপকূল অতিক্রম করতে পারে। এর প্রভাবে উত্তর বঙ্গোপসাগর ও তৎসংলগ্ন বাংলাদেশের উপকূলীয় এলাকা এবং সমুদ্রবন্দরগুলোর ওপর দিয়ে ঝোড়ো হাওয়াসহ বৃষ্টি অথবা বজ্রবৃষ্টি বয়ে যেতে পারে।
দুর্যোগ ব্যবস্থাপনা ও ত্রাণ মন্ত্রণালয়ের অতিরিক্ত সচিব (সচিবের দায়িত্বে) গোলাম মোস্তফা ২৯ মে ২০১৭ তে বলেন, জেলা ও উপজেলা পর্যায়ে দুর্যোগ ব্যবস্থাপনা কমিটির সভা করে সব ধরনের প্রস্তুতি নিতে স্থানীয় প্রশাসনকে নির্দেশ দেওয়া হয়েছে। মন্ত্রণালয়ের সঙ্গে জেলা-উপজেলার সার্বক্ষণিক যোগাযোগের জন্য নিয়ন্ত্রণকক্ষ খোলা হয়েছে। উপকূলীয় এলাকায় উদ্ধার তৎপরতা চালাতে পর্যাপ্ত নৌযান প্রস্তুত রাখতে জেলা প্রশাসনকে বলা হয়েছে। আবহাওয়া অধিদপ্তরের সংকেত অনুযায়ী সমুদ্রে অবস্থানরত সব জাহাজ ও ট্রলারকে নিরাপদ আশ্রয়ে থাকতে বলা হয়েছে। উপকূলীয় জেলা-উপজেলা প্রশাসন দুর্যোগ মোকাবিলা ও দুর্যোগ-পরবর্তী উদ্ধার অভিযান চালানোর জন্য প্রস্তুত আছে। রেড ক্রিসেন্ট, ফায়ার সার্ভিসসহ অন্য স্বেচ্ছাসেবকদেরও প্রস্তুত রাখা হয়েছে।
ঘূর্ণিঝড়ের কারণে চট্টগ্রামের শাহ আমানত বিমান বন্দর বিমান ওঠা-নামা বন্ধ ঘোষণা করা হয়।
৩০ মে ২০১৭ ভোর চারটার দিকে ঘূর্ণিঝড় ‘মোরা’ টেকনাফ ও সেন্টমার্টিন এলাকা অতিক্রম করতে শুরু করে। এসব এলাকায় তখন বাতাসের গতিবেগ ঘণ্টায় ১১০ কিলোমিটার।
কক্সবাজারে আঘাত হানার সময় বাতাসে এর গতিবেগ শুরুতে কম থাকলেও পরে সেই গতিবেগ ছিল ঘণ্টায় ১১৪ কিলোমিটার। তবে ঘূর্ণিঝড়টি উপকূল অতিক্রম করার সময় পতেঙ্গায় বাতাসের সর্বোচ্চ গতিবেগ ছিল ঘণ্টায় ১৪৬ কিলোমিটার। সেন্টমার্টিন্সে বাতাসের সর্বোচ্চ গতিবেগ ঘণ্টায় ১১৪ কিলোমিটার এবং টেকনাফে ঘণ্টায় ১১৫ কিলোমিটার রেকর্ড করেছে আবহাওয়া বিভাগ।
আক্রান্ত জেলাসমূহে হাজার হাজার কাঁচা ঘরবাড়ি ধ্বংস হয়ে যায়। কক্সবাজারে বিদ্যুৎব্যবস্থা বিচ্ছিন্ন হয়ে পড়ে। টেকনাফের সঙ্গে যোগাযোগ বিচ্ছিন্ন হয়ে যায়। জমির ফসল এবং লবণ চাষীদের জমাকৃত লবণ নষ্ট হয়ে যায়।
জেলা প্রশাসন সুত্রে কক্সবাজারে দুজন নারীসহ তিনজন এবং রাঙামাটিতে দুজন মারা গেছে।
ঘূর্ণিঝড়টি গঠনের প্রাক্কালে শ্রীলঙ্কায় প্রবল বৃষ্টিপাতে বন্যা এবং ভূমিধ্বস দেখা দেয়। এর ফলে প্রায় ১৮০ জন লোক মারা গেছে। এটা বিগত ১৪ বছরের মধ্যে দ্বীপের সব থেকে খারাপ বন্যা।
অ্যান্ড্রয়েড ওরিও

অ্যান্ড্রয়েড ওরিও অ্যান্ড্রয়েড অপারেটিং সিস্টেমের অষ্টম সংস্করণ। এটা প্রথম আলফা কোয়ালিটি ডেভেলপার প্রিভিউ হিশেবে ২০১৭ সালের মার্চ মাসে এবং সবার জন্যে আগস্ট ২১, ২০১৭ তারিখে উন্মুক্ত করা হয়।
অ্যান্ড্রয়েড ওরিও অভ্যন্তরীণভাবে "ওটমেল কুকি" নামে কোডেড ছিল। ২১ মার্চ ২০১৭-এ, গুগল অ্যান্ড্রয়েড "ও" এর প্রথম ডেভেলপার প্রিভিউ প্রকাশ করে নেক্সাস ৫এক্স, নেক্সাস ৬পি, নেক্সাসের জন্য উপলব্ধ প্লেয়ার, পিক্সেল সি, এবং উভয় পিক্সেল স্মার্টফোনের জন্যে। দ্বিতীয়, বিবেচিত বিটা গুণমান, ১৭ মে, ২০১৮ তারিখে মুক্তি পায়। তৃতীয় বিকাশকারী পূর্বরূপটি ৮ জুন ২০১৭ তারিখে মুক্তি পায় এবং API এর একটি চূড়ান্ত সংস্করণ প্রদান করে। ডিপি ৩ এপিআই স্তরের ২৬ এ রিলিজের API চূড়ান্ত করেছে, ক্যামেরা UI পরিবর্তন করেছে, ওয়াই-ফাই বামে স্ট্যাটাস বারে ওয়াই-ফাই এবং সেলুলার সংযোগের মাত্রা ফিরিয়ে নিয়েছে, থিমেড নোটিফিকেশন যোগ করেছে, সেটিংস একটি ব্যাটারি অ্যানিমেশন যুক্ত করেছে: ব্যাটারি, ক্লক অ্যাপের জন্য একটি নতুন আইকন এবং গাঢ় ব্যাকগ্রাউন্ড এবং অ্যাপ্লিকেশনের জন্য টিয়ার্ড্রপ আইকন আকৃতি।
২৪ জুলাই, ২০১৭ তারিখে চতুর্থ বিকাশকারী প্রিভিউ মুক্তি পায় যার মধ্যে চূড়ান্ত সিস্টেম আচরণ এবং সর্বশেষ বাগ সংশোধন ও অপ্টিমাইজেশান অন্তর্ভুক্ত ছিল। অ্যান্ড্রয়েড "ও" আনুষ্ঠানিকভাবে আগস্ট ২১, ২০১৭ "Oreo" নামে মুক্তি পায়। নিউইয়র্ক সিটির চেলসি মার্কেট থেকে একটি প্রচারিত ঘটনা এ লাউনের মূর্তিটি উন্মোচন করা হয়েছিল- একটি ভবন যা পূর্বে একটি নাবিকস কারখানায় অবস্থিত ছিল যেখানে অরেও কুকিজ প্রথম উৎপাদিত হয়েছিল। ফ্যাক্টরি ইমেজ সামঞ্জস্যপূর্ণ পিক্সেল এবং নেক্সাস ডিভাইসের জন্য সেই দিন পরে উপলব্ধ করা হয়।
সনিএক্সপিরিয়া এক্সজি১ এবং সোনি এক্সপিরিয়া এক্সজিক কম্প্যাক্টটি প্রথম ডিভাইসটি ওরেও প্রাক-ইনস্টলের সাথে উপলব্ধ ছিল।
২০১২ সালের ডিসেম্বরে পিক্সেল এবং নেক্সাস ডিভাইসের জন্য অ্যান্ড্রয়েড ৮.১ মুক্তি পায়, যা ছোট বাগ ফিক্স এবং ইউজার ইন্টারফেস পরিবর্তন করে।
 নোটিফিকেশন স্থির করা যাবে এবং চ্যানেল অনুযায়ী ভাগ করা যাবে। অ্যান্ড্রয়েড ও পিকচার ইন পিকচার ফিচার সমর্থন করে ফলে অন্য কাজ করার সময়ও ভিডিও দেখা যাবে পর্দার কোনায়। কাস্টম রিংটোন যোগ করা এখন আরো সহজ করা হয়েছে। সেটিংস্ অ্যাপ্লিকেশনটিতে নতুন ডিজাইন দেওয়া হয়েছে এবং ক্যাটাগরি র গভীরতা বাড়ানো হয়েছে।
অ্যান্ড্রয়েড ও তে নেইবর হুড এ্যাওয়ার নেটওয়ার্কিং (NAN) প্রযুক্তি ব্যবহার করা হবে ওয়াইফাই এর জন্য।  অ্যান্ড্রয়েড রান টাইম এর পারফরমেন্স উন্নত করা হয়েছে। ব্যাকগ্রাউন্ড অ্যাপ্লিকেশনের লিমিট নির্ধারণ করার সুযোগ আছে তাই ব্যাটারির কর্মক্ষমতা বাড়বে।
এ কে এম জয়নুল আবেদীন খান

এ কে এম জয়নুল আবেদীন খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
এ কে এম জয়নুল আবেদীন খানের জন্ম ঝালকাঠি জেলার সদর উপজেলার ধারাখানা গ্রামে। তার বাবার নাম ছোমেদ আলী খান এবং মায়ের নাম বেগম চান বুড়ু। তার স্ত্রীর নাম ফেরদৌসী আরা জয়নুল। তাদের এক ছেলে ও দুই মেয়ে। 
১৯৭১ সালে ছিলেন বিশ্ববিদ্যালয়ের ছাত্র এ কে এম জয়নুল আবেদীন খান। পাকিস্তানের করাচি বিশ্ববিদ্যালয়ের অর্থনীতি বিভাগে অনার্স দ্বিতীয় বর্ষে অধ্যয়নরত অবস্থায় শুরু হয় মুক্তিযুদ্ধ। ২১ এপ্রিল সেখান থেকে কৌশলে দেশে ফেরেন তিনি। কয়েক দিন পর ভারতে গিয়ে মুক্তিযুদ্ধে যোগ দেন। প্রশিক্ষণ শেষে ২ নম্বর সেক্টরে বৃহত্তর ঢাকার বিভিন্ন স্থানে গেরিলাযুদ্ধ করেন। তিনি ছিলেন প্লাটুন কমান্ডার।
১৯৭১ সালের শেষ দিক। রাতে গোপন শিবির থেকে বেরিয়ে পড়লেন এ কে এম জয়নুল আবেদীন খানসহ একদল মুক্তিযোদ্ধা। তারা বেশির ভাগ স্বল্প প্রশিক্ষণপ্রাপ্ত। জলপথে নৌকায় করে পৌঁছালেন লক্ষ্যস্থলে। ঢাকা-চট্টগ্রাম রেলপথের পুবাইল-আড়িখোলা রেলস্টেশনের মাঝামাঝি এক স্থানে। সেখানে আছে ছোট একটি রেলসেতু। রেলপথের দুই পাশের বেশির ভাগ স্থানই ছিল জলমগ্ন। বেশ দূরে একটি গ্রাম। দু-তিন ঘণ্টা পরপর ট্রেন চলাচলের শব্দ ছাড়া আর কোনো শব্দ নেই। মুক্তিযোদ্ধাদের অপারেশনের জন্য উপযুক্ত স্থান। পরিকল্পনা অনুসারে মুক্তিযোদ্ধারা দ্রুত শুরু করলেন তাদের কাজ। জয়নুল আবেদীনসহ কয়েকজন থাকলেন অপারেশনস্থলে। বাকিরা বিভিন্ন স্থানে অবস্থান নিলেন কাট অব পার্টি হিসেবে। বিস্ফোরকের প্রশিক্ষণ নেওয়া মুক্তিযোদ্ধারা রেল স্লিপারের নিচের পাথর সরিয়ে বসালেন নিয়ন্ত্রিত মাইন। এক ঘণ্টার মধ্যেই সম্পন্ন হলো তাদের কাজ। মাইনের সঙ্গে তার লাগিয়ে তা টেনে নিলেন কাছাকাছি নিরাপদ স্থান পর্যন্ত। মুক্তিযোদ্ধারা অবস্থান নিলেন সেখানে।
এবার রেলগাড়ির জন্য অপেক্ষার পালা। মুক্তিযোদ্ধারা তার টেনে অবস্থান নিয়েছেন একটা পুকুরের পাড়ে। চারদিকে পানি। সেখানে পোকামাকড়ের দংশনে তারা সবাই অতিষ্ঠ। জয়নুল আবেদীন অসুস্থ হয়ে গেলেন। এদিকে রাত শেষে ভোর হয়। কিন্তু ট্রেনের আর দেখা নেই। মুক্তিযোদ্ধারা চিন্তিত হয়ে পড়লেন। কারণ যত বেলা হবে, তাদের সেখানে অবস্থান করা বিপজ্জনক হয়ে পড়বে। এমন সময় ট্রেনের হুইসেলের শব্দ। তখন আনুমানিক সকাল ছয়টা। কিছুক্ষণের মধ্যেই রেলগাড়ি দৃষ্টিগোচর হলো। মুক্তিযোদ্ধাদের বিস্ফোরক দল প্রস্তুতই ছিল। অপেক্ষা করছেন রেলগাড়ি নির্দিষ্ট স্থানে আসার জন্য। ইঞ্জিনের সামনে বালুভর্তি ওয়াগন। বালুভর্তি ওয়াগন চিহ্নিত স্থান অতিক্রম করামাত্র বিস্ফোরক দল মাইনের বিস্ফোরণ ঘটালেন। বিকট শব্দে গোটা এলাকা প্রকম্পিত। কালো ধোঁয়া ও জ্বলন্ত অগ্নিকুণ্ডু ওপরের দিকে উঠতে থাকল। ইঞ্জিন ও পেছনের কয়েকটি বগি মাইনের বিস্ফোরণে ব্যাপক ক্ষতিগ্রস্ত। ইঞ্জিন ও দুটি বগি সম্পূর্ণ ধ্বংস। সেগুলো রেলপথ থেকে ছিটকে নিচে পড়ে। ইঞ্জিনের পরের বগিতে ছিল পাকিস্তানি সেনা। তারা বেশির ভাগ হতাহত। অপারেশন শেষে মুক্তিযোদ্ধারা দ্রুত স্থান ত্যাগ করে চলে গেলেন নিরাপদ স্থানে।
রাশিয়ায় সময়

রাশিয়ায় সর্বমোট ১১টি সময় অঞ্চল রয়েছে, যেগুলোর সময়সীমা হতে । দিবালোক সংরক্ষণ সময় রাশিয়ায় ব্যবহৃত হয় না (মার্চ ২০১১ হতে)। 
৪ ডিসেম্বর ২০১৬ হতে, সময় অঞ্চলগুলো নিম্নরুপ:
কোনাস গ্যারিউইলসনি

কোনাস গ্যারিউইলসনি  হছে সামুদ্রিক শামুক এর একটি প্রজাতি । 
বিশ্বের সকল শামুকের মত এই শামুকগুলোও হয় শিকারী এবং বিদ্বেষী । তারা মানুষকে আঘাত করতে পারে তাই এদের থেকে সাবধানে থাকতে হয়। কোনোক্ষেত্রে ব্যতিক্রম হতে পারে ।
একটি পূর্নবয়স্ক খোলকের  আকার ১৫মিলিমিটার থেকে ২১মিলিমিটার হয়।
এই সামুদ্রিক শামুক টি অস্ট্রেলিয়ায় পাওয়া যায় ।
কর্ণাটক সরকার

কর্ণাটক সরকার সাংবিধানিক প্রধান হিসাবে গভর্নর সঙ্গে একটি গণতান্ত্রিকভাবে নির্বাচিত সংস্থা।রাজ্যপাল দ্বারা পাঁচ বছরের জন্য নিয়োগ দেওয়া হয় মুখ্যমন্ত্রীর এবং তার মন্ত্রীদের কাউন্সিল নিয়োগ করে।যদিও রাজ্যপাল রাজ্যের আনুষ্ঠানিক প্রধান, তবুও সরকারের চলমান কার্যক্রমে মুখ্যমন্ত্রীর তত্ত্বাবধানে এবং তার মন্ত্রী পরিষদের তত্ত্বাবধান করা হয়, যাঁর মধ্যে বেশ কয়েকটি বিধিবদ্ধ ক্ষমতা রয়েছে।
রোডোডেনড্রিন

রোডোডেনড্রিন (বিটুলোসাইড) হচ্ছে এরালবিউটানোইড গ্লাইকোসাইড ও ফেনাইলপ্রোপানোইড  যা প্রাকৃতিক 
ফেনোলের দুটি ধরন। এটি কে পাওয়া যায় ।
"ইন ভিট্রো " দেখায়, বেদনানাশক, ব্যাথা রোধক, এবং মূত্রবর্ধক বৈশিষ্ট্য সমুূহ ।
সুসুমু তোনেগাওয়া

সুসুমু তোনেগাওয়া একজন জাপানি বংশাণুবিজ্ঞানী, আণবিক জীববিজ্ঞানী, অনাক্রম্যবিজ্ঞানী ও স্নায়ুবিজ্ঞানী। তিনি ১৯৮৭ সালে অনাক্রম্যবিজ্ঞানে তাঁর গবেষণার জন্য চিকিৎসাবিজ্ঞানে নোবেল পুরস্কার লাভ করেন। মানবদেহে প্রতিরক্ষিকাসমূহের (অ্যান্টিবডি) বৈচিত্র্যের পেছনে বংশাণুগত মূলনীতিটি আবিষ্কারের জন্য তাঁকে এককভাবে এই পুরস্কার প্রদান করা হয়।
মানবদেহের অনাক্রম্যতন্ত্রতে (রোগ প্রতিরোধ ব্যবস্থা) বহুসংখ্যক প্রতিরক্ষিকা নামক কণিকা থাকে, যেগুলি দেহে বহিরাগত পদার্থ ও জীবাণুদেরকে নিষ্ক্রিয় করতে বা ধ্বংস করতে সাহায্য করে। প্রতিরক্ষিকাগুলি বি লসিকাকোষ নামক এক ধরনের শ্বেত রক্তকণিকাতে উৎপাদিত হয়। প্রতিরক্ষিকাগুলি মূলত এক ধরনের প্রোটিন, যেগুলির উৎপাদন বিশেষ কিছু বংশাণু (জিন) দ্বারা নিয়ন্ত্রিত। মানবদেহে কোটি কোটি ধরনের বিচিত্র প্রতিরক্ষিকা আছে, যেগুলির সংখ্যা মানবদেহের বংশাণুর সর্বমোট সংখ্যা অপেক্ষা বহুগুণ বেশি। ১৯৭৬ খ্রিস্টাব্দে সুসুমু তোনেগাওয়া প্রদর্শন করেন যে বি লসিকোকোষে প্রতিরক্ষিকাগুলির বিকাশলাভের সময় কোষটির বংশাণুসমূহের পুনর্বিতরণের মাধ্যমে এই ব্যাপারটি ঘটা সম্ভব।
তোনেগাওয়া ১৯৩৯ সালের ৬ সেপ্টেম্বর জাপানের নাগোইয়া নগরীতে জন্মগ্রহণ করেন। তিনি কিয়োটো বিশ্ববিদ্যালয় থেকে রসায়নে ১৯৬৩ সালে রসায়নে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ডিয়েগো থেকে ১৯৬৮ সালে পিএইচডি ডিগ্রি অর্জন করেন। তিনি ১৯৬৮ থেকে ১৯৭০ সাল পর্যন্ত সক ইন্সটিটিউটে ডক্টরেটোত্তর গবেষণা সম্পন্ন করেন। তিনি ১৯৮১ সালে এমআইটিতে শিক্ষক হিসেবে যোগদান করেন।
শ্রেষ্ঠ পরিচালক বিভাগে আইফা পুরস্কার

শ্রেষ্ঠ পরিচালক বিভাগে আইফা পুরস্কার হলো ভারতের চলচ্চিত্রের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্র পরিচালনায় অবদানের স্বীকৃতি হিসেবে এই পুরস্কার প্রদান করা হয়। সঞ্জয় লীলা ভন্সালী সর্বাধিক চারবার এই পুরস্কার লাভ করেন। এছাড়া রাজকুমার হিরানী তিনবার, এবং রাকেশ রোশন ও আশুতোষ গোয়ারিকর দুইবার এই পুরস্কার লাভ করেন।
সাঁত্রাগাছি কেদারনাথ ইন্সটিটিউশন

সাঁত্রাগাছি কেদারনাথ ইন্সটিটিউশন ভারতের পশ্চিমবঙ্গ রাজ্যের হাওড়ায় অবস্থিত ১৯২৫ সালে প্রতিষ্ঠিত একটি মাধ্যমিক উচ্চ বিদ্যালয়।
১ম জানুয়ারি তারিখে স্থানীয় উদ্যোগী ব্যক্তি কেদারনাথ ব্যানার্জী দ্বারা সাঁত্রাগাছি কেদারনাথ ইনস্টিটিউশন প্রতিষ্ঠিত হয়। ১৭ই জুলাই, ১৯২৫ তারিখে আশুতোষ কলেজের ভাইস চ্যান্সেলর এবং অধ্যাপক শ্রী আশুতোষ মুখার্জী কর্তৃক ভিত্তি প্রস্তর স্থাপন করা হয়। এটি ৬টি ঘরে ২২৫ জন শিক্ষার্থীর সাথে শুরু হয়। ১৯২৬ সালের ২ জানুয়ারি কলকাতা বিশ্ববিদ্যালযে়র অস্থায়ী অনুমতির সাথে নবম শ্রেণির শ্রেণি শুরু হয় এবং ১৯২৭ সালে দশম শ্রেণী সম্পন্ন হওয়ার পর স্কুল ছাত্রদের প্রথমবারের মতো বোর্ড পরীক্ষার জন্য পাঠানো হয়। ১৯৩৩ সালে, সাঁত্রাগাছি কেদারনাথ ইনস্টিটিউশন তার স্থায়ী অধিভুক্তি লাভ করে।
মনা মেশরাম

মনা রাজেশ মেশরাম (; জন্ম: ৩০ সেপ্টেম্বর, ১৯৯১) নাগপুরে জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে বিদর্ভ ও রেলওয়েজের মহিলা দলে খেলে থাকেন তিনি। দলে তিনি মূলতঃ ডানহাতি ব্যাটসম্যান। এছাড়াও, ডানহাতে মিডিয়াম বোলিং করে থাকেন মনা মেশরাম।
২০১৩ সালের আইসিসি মহিলা বিশ্বকাপ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন।
পূর্ববর্তী মৌসুমে ৮ খেলায় অংশ নিয়ে এক শতক ও ৫ অর্ধ-শতকের সহায়তায় ১০৩.৮৩ গড়ে ৬২৩ রান তুলেন। ফলশ্রুতিতে ২০১০-১১ মৌসুমে সেরা যুবা ক্রিকেটার হিসেবে বিসিসিআইয়ের এম.এ. চিদাম্বরম পুরস্কার লাভ করেন তিনি।
ইব্রাহিম কায়পাক্কায়া

ইব্রাহিম কায়পাক্কায়া (১৯৪৯ – ১৮ মে, ১৯৭৩) ছিলেন তুরস্কের সাম্যবাদী আন্দোলনের একজন প্রধান নেতা। তিনি তুরস্কের কমিউনিস্ট পার্টি/মার্কসবাদী-লেনিনবাদীর প্রতিষ্ঠাতা ছিলেন।
১৯৭৩ সালের ২৪ শে জানুয়ারী তুরস্কের তুন্সেলি পর্বতমালায় মিলিটারিরা এই বিপ্লবি এবং তার কমরেডদের অতর্কিত আক্রমণ করে বসে। তিনি খুব মারাত্নক আঘাত প্রাপ্ত হন এবং কাছের কমরেড আলি হায়দারকে চোখের সামনে মৃত্যুবরণ করতে দেখেন। তাকে মিলিটারি ফেলে রেখে যায় ঐ দুর্গম জায়গায় আসন্ন মৃত্যু আচ করতে পেরে। কিন্তু না, তিনি মৃত্যুর কাছে এভাবে হারতে পারেননা, শীতের তীব্রতা ও দুর্যোগ বৃদ্ধি পেলে তিনি একটি গুহায় আশ্রয় নেন এবং সেখানে ৫ দিন অতিবাহিত করেন, শেষে কোনওমতে ওখান থেকে নিকটস্ত এক গ্রামে এসে এক স্কুল শিক্ষকের কাছে আশ্রয়প্রার্থনা করলে ঐ শিক্ষক তাকে আশ্রয় দেন, কিন্তু একটি রুমে তালাবদ্ধ করে রেখে টার্কিশ মিলিটারিকে খবর দেয় এবং তারা এসে তাকে ধরে নিয়ে যায়।
তাকে ৪ মাস তুরস্কের কুখ্যাত দিয়ারবাকির কারাগারে অবর্ণনীয় অত্যাচার ভোগ করতে হয়। একবার তাকে খালি পায়ে বরফের উপর দিয়ে ৫০কিমি হাটতে বাধ্য করা হয়েছিল এবং সেই সাথে আরও দু'সপ্তাহ কঠিন শাস্তির মধ্য দিয়ে যেতে হয়েছিল, অবশেষে শাস্তিভোগরত অবস্থায় মৃত্যুর দ্বারে পৌঁছালে মিলিটারি সদস্য তার মাথায় বন্দুক ঠেকিয়ে গুলি করে মারে। সেদিন ছিল ১৮ই মে, ১৯৭৩ সাল, আর এই মহান কমিউনিস্ট নেতার বয়স হয়েছিল কেবলই ২৪।
শ্রেষ্ঠ অভিনেতা বিভাগে আইফা পুরস্কার

শ্রেষ্ঠ অভিনেতা বিভাগে আইফা পুরস্কার হলো ভারতের চলচ্চিত্র অভিনেতার জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে সেরা অভিনয়ের স্বীকৃতি হিসেবে অভিনেতাদের এই পুরস্কার প্রদান করা হচ্ছে। শাহরুখ খান ও হৃতিক রোশন সর্বাধিক চারবার এই পুরস্কার লাভ করেন। এছাড়া অমিতাভ বচ্চন, রণবীর কাপুর, শাহিদ কপুর ও ইরফান খান দুইবার করে এই পুরস্কার লাভ করেন।
গাঢ় বর্ণ বিজয়ী নির্দেশ করে।
ইন ভিট্রো ফার্টিলাইজেশন

ইন ভিট্রো ফার্টিলাইজেশন (ইংরেজি: "In vitro fertilization", সংক্ষেপে "IVF") হলো একটি সহায়তাপ্রাপ্ত প্রজনন প্রযুক্তি (Assisted Reproductive Technology - ART), যাতে ডিম্বাণু ও শুক্রাণুকে দেহের বাইরে নিষিক্ত করা হয় এবং পরবর্তীতে নিষিক্ত ভ্রূণ নারী জরায়ুতে প্রতিস্থাপন করা হয়। এটি মূলত দম্পতিদের বন্ধ্যত্ব সমস্যার চিকিৎসায় ব্যবহৃত হয়।
ইন ভিট্রো ফার্টিলাইজেশন পদ্ধতির প্রথম সাফল্য আসে ১৯৭৮ সালে, যখন যুক্তরাজ্যে জন্ম নেয় বিশ্বের প্রথম "টেস্ট টিউব বেবি" লুইস ব্রাউন। এই পদ্ধতির বিকাশের জন্য ব্রিটিশ বিজ্ঞানী রবার্ট এডওয়ার্ডস ২০১০ সালে চিকিৎসাবিজ্ঞানে নোবেল পুরস্কারে ভূষিত হন।
IVF একটি ধারাবাহিক পদ্ধতি, যা কয়েকটি ধাপে সম্পন্ন হয়:
IVF প্রযুক্তি নিম্নলিখিত সমস্যাগুলোর ক্ষেত্রে ব্যবহৃত হয়:
সাফল্যের হার ব্যক্তিভেদে এবং চিকিৎসা কেন্দ্রের দক্ষতার উপর নির্ভর করে। সাধারণত নারীর বয়স যত কম, সাফল্যের সম্ভাবনা তত বেশি। উদাহরণস্বরূপ, ৩০ বছরের নিচে নারীদের ক্ষেত্রে গড় সাফল্যের হার প্রায় ৪০–৫০% হতে পারে।
IVF প্রক্রিয়ায় কিছু ঝুঁকি ও পার্শ্বপ্রতিক্রিয়া থাকতে পারে, যেমন:
IVF প্রযুক্তি ঘিরে বিশ্বব্যাপী নৈতিক, ধর্মীয় ও সামাজিক বিভিন্ন বিতর্ক রয়েছে। যেমন:
ইন ভিট্রো ফার্টিলাইজেশন পদ্ধতি নিয়ে বিভিন্ন ধর্মে ভিন্ন ভিন্ন মত বিদ্যমান। অনেক ধর্মীয় সম্প্রদায় IVF-এর কিছু দিক নিয়ে নৈতিক ও আধ্যাত্মিক প্রশ্ন তোলে, বিশেষত অতিরিক্ত ভ্রূণ সংরক্ষণ বা ধ্বংস, গর্ভধারণের প্রাকৃতিক পদ্ধতির বাইরে যাওয়া এবং তৃতীয় পক্ষের গ্যামেট (ডোনার ডিম্বাণু বা শুক্রাণু) ব্যবহারের বিষয়ে।
ধর্মীয় মতামত অঞ্চলভেদে ও আলেম বা ধর্মীয় নেতার ব্যাখ্যার উপর নির্ভর করে ভিন্ন হতে পারে। তাই ব্যক্তিগত ও ধর্মীয় পরামর্শ গ্রহণ করে সিদ্ধান্ত নেওয়া প্রয়োজন।
বাংলাদেশে IVF চিকিৎসা প্রথম শুরু হয় ২০০১ সালে। বর্তমানে ঢাকা ও চট্টগ্রামসহ দেশের বিভিন্ন অঞ্চলে বেশ কয়েকটি IVF ক্লিনিক কার্যক্রম পরিচালনা করছে। খরচ তুলনামূলকভাবে উচ্চ হলেও আগ্রহী দম্পতির সংখ্যা দিন দিন বাড়ছে। বাংলাদেশে IVF এখনো ব্যক্তিগত ক্লিনিকনির্ভর হলেও কিছু সরকারি উদ্যোগও বিবেচনাধীন রয়েছে।
যোগী

যোগী, একজন যোগব্যায়াম অনুশীলনকারী, সাথে সন্ন্যাসী বা ভারতীয় ধর্মের ধ্যান চর্চাকারী। মেয়েলি আকার, যা কখনও কখনও ইংরাজীতে ব্যবহৃত হয়, তা হ'ল যোগিনী।
যোগী শব্দকে "য়োগী" বা "ইওগী" বলেও উচ্চারণ করা হয়।
যোগী ১২শ শতাব্দী সিই -তেও ছিল আরও হিন্দু ঐতিহ্য নাথ সিদ্ধ সদস্যদের বোঝানো হয়। হিন্দু, বৌদ্ধ ও জৈন ধর্মে একজন তন্ত্র অনুশীলনকারী। হিন্দু পুরাণে দেবতা শিব এবং দেবী পার্বতীকে প্রতীক যোগী – যোগিনী জুটি হিসাবে দেখানো হয়েছে।
প্রণম্য যোগীদের মধ্যে রয়েছেন: আদি শঙ্কর, গোরক্ষনাথ, ত্রৈলঙ্গ স্বামী, লোকনাথ ব্রহ্মচারী, লাহিড়ী মহাশয় - শ্যামাচরণ লাহিড়ী, স্বামী নিগমানন্দ, ভাদুড়ী মহাশয় - মহর্ষি নগেন্দ্রনাথ ভাদুড়ি, শ্রী অরবিন্দ, স্বামী প্রণবানন্দ , যুক্তেশ্বরানন্দ গিরি, সোহং স্বামী, তিব্বতিবাবা , ধ্যানপ্রকাশ ব্রহ্মচারী, পরমহংস যোগানন্দ, স্বামী শিবানন্দ (যোগী) প্রমুখ।
--অনুচ্ছেদ--
আমানউল্লাহ কবির

শহীদ আমানউল্লাহ কবির (জন্ম: অজানা - মৃত্যু: ১৬ আগস্ট ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আমানউল্লাহ কবিরের জন্ম জামালপুর জেলার মেলান্দহ উপজেলার ৮ নং ফুলকোচা ইউনিয়নে কোনামালঞ্চ গ্রামে। তার বাবার নাম আহমদ আলী এবং মায়ের নাম জমিলা খাতুন। তার স্ত্রীর নাম ফিরোজা বেগম। তার এক ছেলে ও এক মেয়ে। 
আমানউল্লাহ কবির রেলওয়েতে চাকরি করতেন। ১৯৭১ সালে অসহযোগ আন্দোলন চলাকালে তিনি কর্মস্থল ত্যাগ করে গ্রামের বাড়ি চলে যান। মুক্তিযুদ্ধ শুরু হলে মে মাসের মাঝামাঝি ভারতে গিয়ে মুক্তিযুদ্ধে যোগ দেন। প্রশিক্ষণ নিয়ে ১১ নম্বর সেক্টরের মহেন্দ্রগঞ্জ সাব-সেক্টর এলাকায় যুদ্ধ করেন।
জামালপুর জেলার বকশীগঞ্জ থানার ধানুয়া ইউনিয়নের অন্তর্গত কামালপুর গ্রাম। এই গ্রামের মাঝামাঝি ছিল সীমান্ত ফাঁড়ি । বকশীগঞ্জ থানা সদর থেকে চার কিলোমিটার উত্তরে এর অবস্থান। সীমান্তের ওপারে ছিল ভারতের মেঘালয় রাজ্য। ১৯৭১ সালে কামালপুরে ছিল পাকিস্তান সেনাবাহিনীর শক্ত একটি ঘাঁটি। এখানে প্রতিরক্ষায় নিয়োজিত ছিল তাদের ৩১ বালুচ রেজিমেন্টের একটি দল এবং বিপুলসংখ্যক রেঞ্জার্স, ইস্ট পাকিস্তান সিভিল আর্মড ফোর্স ও রাজাকার। পাকিস্তান সেনাবাহিনী এখানে অবস্থান নেওয়ার পর থেকেই মুক্তিবাহিনী বিচ্ছিন্ন আক্রমণ ও গেরিলা আক্রমণের মাধ্যমে তাদের নাজেহাল ও হয়রানি করতে থাকে। ৩১ জুলাইয়ের যুদ্ধের পর থেকে প্রায় দিনই মুক্তিবাহিনীর দল কামালপুর এবং এর পার্শ্ববর্তী ধানুয়া, উঠানিপাড়া, ঘাসিরগাঁও, পালবাড়ী, বক্সপাড়া, মাঝিরচর প্রভৃতি স্থানে আকস্মিক আক্রমণ চালাতে থাকে। এরই ধারাবাহিকতায় ১৬ আগস্ট মুক্তিবাহিনীর সুবেদার মনসুরের নেতৃত্বে ১৩৫ জনের মুক্তিযোদ্ধার একটি দল আকস্মিকভাবে কামালপুরে আক্রমণ করে। মুক্তিযোদ্ধাদের বেশির ভাগই ছিলেন স্বল্প প্রশিক্ষণপ্রাপ্ত গণযোদ্ধা। আমানউল্লাহ কবিরও ছিলেন স্বল্প প্রশিক্ষণপ্রাপ্ত। মুক্তিযোদ্ধারা লক্ষ্যস্থলে পৌঁছে পাকিস্তানিদের আক্রমণ করা মাত্র তারাও পাল্টা আক্রমণ শুরু করে। মুক্তিযোদ্ধারা সাহসিকতার সঙ্গে যুদ্ধ করে ঘাঁটির একদম কাছাকাছি গিয়ে অবস্থান নেন। ৩১ জুলাইয়ের পর পাকিস্তান সেনাবাহিনী তাদের ঘাঁটিতে অত্যাধুনিক অস্ত্রের মজুদ আরও বাড়িয়ে ফেলে। এর মধ্যে ছিল কয়েকটি ৮১ এমএম মর্টার ও দূরপাল্লার স্বয়ংক্রিয় হেভি মেশিনগান। পাশে বকশীগঞ্জে ছিল তাদের ৮৩ ইনডিপেনডেন্ট মর্টার ব্যাটারি। সেগুলো দিয়ে পাকিস্তানিরা পাল্টা ব্যাপক আক্রমণ শুরু করে। অন্যদিকে মুক্তিযোদ্ধাদের কাছে অস্ত্র বলতে কেবল এলএমজি, স্টেনগান ও রাইফেল। হালকা এসব অস্ত্রশস্ত্র দিয়েই আমানউল্লাহ কবিরসহ মুক্তিযোদ্ধারা সাহসিকতার সঙ্গে যুদ্ধ করতে থাকেন। পাকিস্তানি সেনাদের পাল্টা আক্রমণ মোকাবিলা করে একটু একটু এগিয়ে যান। পাকিস্তানিরা মাঝেমধ্যে আলো জ্বেলে যুদ্ধস্থল পর্যবেক্ষণ করছিল। এই আলোয় তারা অনেক মুক্তিযোদ্ধার অবস্থান চিহ্নিত করে ফেলে। এরপর এগিয়ে যাওয়া মুক্তিযোদ্ধাদের ওপর তারা মেশিনগানের গুলিবর্ষণ শুরু করে। এতে মুক্তিযোদ্ধাদের নিজ নিজ অবস্থানে টিকে থাকা দুঃসাধ্য হয়ে পড়ে। এ অবস্থায় অনেক মুক্তিযোদ্ধা পিছু হটতে বাধ্য হন। কিন্তু আমানউল্লাহ কবিরসহ কয়েকজন পাকিস্তানিদের তীব্র আক্রমণ উপেক্ষা করে বীরত্বের সঙ্গে যুদ্ধ চালিয়ে যেতে থাকেন। এমন সময় গুলিবিদ্ধ হন আমানউল্লাহ কবির। মাটিতে লুটিয়ে পড়েন তিনি। শহীদ হন তিনি। এই যুদ্ধে সে দিন আমানউল্লাহ কবিরসহ সাত-আটজন মুক্তিযোদ্ধা শহীদ হন।
শ্রেষ্ঠ অভিনেত্রী বিভাগে আইফা পুরস্কার

শ্রেষ্ঠ অভিনেত্রী বিভাগে আইফা পুরস্কার হলো ভারতের চলচ্চিত্র অভিনেত্রীর জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে সেরা অভিনয়ের স্বীকৃতি হিসেবে অভিনেত্রীদের এই পুরস্কার প্রদান করা হচ্ছে। রানী মুখোপাধ্যায় ও বিদ্যা বালান সর্বাধিক তিনবার এই পুরস্কার লাভ করেন। এছাড়া ঐশ্বর্যা রাই বচ্চন, কারিনা কাপুর, দীপিকা পাড়ুকোন ও আলিয়া ভাট দুইবার করে এই পুরস্কার লাভ করেন।
বাহারিয়া আইকন টাওয়ার

বাহারিয়া আইকন টাওয়ার হল একটি সুউচ্চ ভবন যা পাকিস্তানের সিন্ধু প্রদেশের করাচি শহরে, আরব সাগর উপকূলে অবস্থিত।এই ভবনে একই সঙ্গে একটি ৬২-তলা এবং ৪০ তলা ভবন অন্তর্ভুক্ত রয়েছে, এর ৬২ তলা ভবনটি পাকিস্তান সবচেয়ে উঁচু ভবন। আপ-স্কেলে ক্লিফটনের এলাকায় চার একর জমির উপর ভিত্তি করে তৈরি। এই ভবনটি বাহারিথা টাউন গ্রুপের মালিকানাধীন।
এই ভবনটিতে সারফেস কর্পোরেট অফিসের ১০ টি তলা, সেভিং এপার্টমেন্টের ৪০ টি তলা, পাকিস্তানের সর্বোচ্চ উচ্চতার রেস্টুরেন্ট এবং দক্ষিণ এশিয়ার প্রথম ডাবল ডেককার হাই স্পিড এলিভেটর সহ একটি শপিং মলের রয়েছে।
নির্মাণের সময়, নির্মাণ কেন্দ্রের পাশের সড়কগুলিতে গাড়ি চলাচলের অসুবিধা সৃষ্টি করেছিল। আতশবাজি প্রজ্বলনের মাধ্যমে এর কাজের সমাপ্তি ঘোষণা করা হয়।
নকশা এবং মহাকাশের ব্যাপক ব্যবহারের জন্য স্থাপত্য নকশা পুরস্কার জিতেছে, সহ: উচ্চ প্রশংসিত উচ্চ পর্যায়ের স্থাপত্য, এশিয়া প্যাসিফিক ২০১২ থেকে আন্তর্জাতিক সম্পত্তি পুরস্কার বিজয়ী। 
নিউ ইয়র্ক টাইমস এর সম্পাদক মোহাম্মদ হানিফ টাওয়ার নির্মাণের প্রতিবাদ এবং প্রতিবেশী আব্দুল্লাহ শাহ গাজী সমাধির উপর তাদের প্রভাবের সমালোচনা করেছিলেন।
মে ২০১৭ কাবুল হামলা

২০১৭ সালের ৩১ মে তারিখে আফগানিস্তানের রাজধানী কাবুলে এক ভয়াবহ ট্রাক বোমা বিস্ফোরণে ১৫০ জনেরও অধিক নিহত এবং আহত হয়েছে ৪১৩ জন।
স্থানীয় সময় সকাল আটটা ২৫ মিনিটে যখন বিস্ফোরণটি ঘটে তখন রাজধানী কাবুল ছিল ব্যাপক ব্যস্ত ও কর্মমুখর। ওই এলাকার কাছে প্রেসিডেন্সিয়াল প্রাসাদ এবং ব্রিটেনসহ কয়েকটি দেশের দূতাবাস রয়েছে। জার্মান দূতাবাসের প্রবেশমুখের কাছে বিস্ফোরণটি ঘটানো হয়। বিস্ফোরণের ভয়াবহতা এতই ব্যাপক ছিল যে বিস্ফোরণ স্থলের ঘড়-বাড়ির দরজা জানালা প্রায় একশ মিটার দূরে গিয়ে আঁছড়ে পড়ে। অনেকগুলো গাড়ি পুড়ে কালো হয়ে যায়।
তাৎণিকভাবে কোনো গোষ্ঠী এ হামলার দায় স্বীকার করেনি। হামলার দায়িত্ব অস্বীকার করেছে। তারা বেসামরিক নাগরিকদের বিরুদ্ধে এ হামলার নিন্দা জানায়।
জার্মান পররাষ্ট্রমন্ত্রী সিগমার গাব্রিয়েল জানান, এই হামলায় জার্মান দূতাবাসের আফগান প্রহরী নিহত এবং বেশ কয়েকজন কর্মী আহত হয়েছেন৷ তবে আহতরা এখন নিরাপদে রয়েছেন৷
শিনিয়া ইয়ামানাকা

শিনিয়া ইয়ামানাকা একজন জাপানি নোবেল বিজয়ী স্টেম সেল গবেষক। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর অ্যানাটমির অধ্যাপক।
ইয়ামানাকা কোবে বিশ্ববিদ্যালয় থেকে ১৯৮৭ সালে এমডি এবং ওসাকা সিটি ইউনিভার্সিটি থেকে ১৯৯৩ সালে পিএইচডি ডিগ্রি অর্জন করেন। তিনি ১৯৯৬ থেকে ১৯৯৯ সাল পর্যন্ত ওসাকা সিটি ইউনিভার্সিটিতে সহকারী অধ্যাপক হিসেবে কর্মরত ছিলেন।
উইলিয়াম ডব্লিউ সিমন্স

উইলিয়াম ডব্লিউ সিমন্স একজন মার্কিন পদার্থবিজ্ঞানী, যিনি ইলেক্ট্রো-অপ্টিক্যাল ডিভাইসের জন খ্যাত।
সিমন্স কার্লটন কলেজ থেকে পদার্থবিজ্ঞানে ১৯৫৩ সালে বিএ ডিগ্রি অর্জন করেন। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পদার্থবিজ্ঞানে ১৯৫৫ সালে এমএ এবং ১৯৬০ সালে পিএইচডি ডিগ্রি অর্জন করেন। তিনি ১৯৬৮ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এ তড়িত প্রকৌশলের সহযোগী অধ্যাপক হিসেবে যোগদান করেন। তিনি ১৯৮৭ সালে আইইইই সাইমন রামো মেডেল অর্জন করেন।
এডওয়ার্ড এইচ সাসেনগাথ

এডওয়ার্ড এইচ সাসেনগাথ একজন মার্কিন প্রকৌশলী, যিনি আইবিএম সিস্টেমস নেটওয়ার্ক আর্কিটেকচার এর জন্য বিখ্যাত।
সাসেনগাথ হার্ভার্ড বিশ্ববিদ্যালয় থেকে ১৯৫৪ সাল বিএ, এমআইটি থেকে তড়িত প্রকৌশলে ১৯৫৯ সালে এমএ এবং হার্ভার্ড বিশ্ববিদ্যালয় থেকে ১৯৬৪ সালে পিএইচডি ডিগ্রি অর্জন করেন। তিনি ১৯৮১ সালে আইবিএম ফেলো নির্বাচিত হন। তিনি ১৯৮৯ সালে আইইইই সাইমন রামো মেডেল অর্জন করেন।
বর্ষসেরা নবাগত তারকা অভিনেতা বিভাগে আইফা পুরস্কার

বর্ষসেরা নবাগত তারকা অভিনেতা বিভাগে আইফা পুরস্কার হল ভারতের চলচ্চিত্রে নবাগত পুরুষ তারকাদের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার। ২০০১ সাল থেকে আইফা পুরস্কারের অংশ হিসেবে বলিউড চলচ্চিত্রে সেরা পুরুষ অভিষেকের স্বীকৃতি হিসেবে এই পুরস্কার প্রদান করা হয়। শুরুতে এই বিভাগে নাম ছিল "বর্ষসেরা নতুন মুখ (পুরুষ) বিভাগে আইফা পুরস্কার", ২০০৬ সালে নতুন নামে এই পুরস্কার প্রদান করা হচ্ছে।
২০০১ সালে চারজন ভিন্ন অভিনেতাকে এই পুরস্কার প্রদান করা হয়, তারা হলেন অভিষেক বচ্চন, উদয় চোপড়া, রাহুল দেব ও হৃতিক রোশন। সাম্প্রতিক বিজয়ী শান্তনু মহেশ্বরী "গঙ্গুবাঈ কাঠিয়াওয়াডি" (২০২২) চলচ্চিত্রে অভিনয়ের জন্য এই পুরস্কার অর্জন করেন।
তালিকায় উল্লেখিত বছরসমূহ চলচ্চিত্র মুক্তির বছর হিসেবে বিবেচিত। পুরস্কারের আয়োজন সাধারণত পরের বছর হয়ে থাকে।
বর্ষসেরা নবাগত তারকা অভিনেত্রী বিভাগে আইফা পুরস্কার

বর্ষসেরা নবাগত তারকা অভিনেত্রী বিভাগে আইফা পুরস্কার হলো হিন্দি চলচ্চিত্রে নবাগত নারী তারকাদের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার। ২০০১ সাল থেকে আইফা পুরস্কারের অংশ হিসেবে বলিউড চলচ্চিত্রে সেরা নারী নবাগতের স্বীকৃতি হিসেবে এই পুরস্কার প্রদান করা হয়। শুরুতে এই বিভাগে নাম ছিল "বর্ষসেরা নতুন মুখ (নারী) বিভাগে আইফা পুরস্কার", ২০০৬ সাল থেকে নতুন নামে এই পুরস্কার প্রদান করা হচ্ছে।
২০০১ সালে চারজন ভিন্ন অভিনেত্রীকে এই পুরস্কার প্রদান করা হয়, তারা হলেন কারিনা কাপুর, কিম শর্মা, প্রীতি জঙ্গিয়ানি ও শমিতা শেট্টি। সাম্প্রতিক বিজয়ী খুশালি কুমার "" (২০২২) চলচ্চিত্রে অভিনয়ের জন্য এই পুরস্কার অর্জন করেন।
তালিকায় উল্লেখিত বছরসমূহ চলচ্চিত্র মুক্তির বছর হিসেবে বিবেচিত। পুরস্কারের আয়োজন সাধারণত পরের বছর হয়ে থাকে।
২০১৭ ইসলামিক সলিডারিটি গেমস

৪র্থ ইসলামিক সলিডারিটি গেমস একটি বহু জাতি বহু ক্রীড়াভিত্তিক ইভেন্ট, যা ২০১৭ সালের ১২-২২ মে আজারবাইজানের বাকুতে অনুষ্ঠিত হয়।
আগের গেমসগুলো ২০০৫-এ সৌদি আরবে ও ২০১৩-এ ইন্দোনেশিয়ায় অনুষ্ঠিত হয়। দ্বিতীয় গেমস ২০০৯ সালের অক্টোবরে ইরানে অনুষ্ঠিত হবার কথা ছিলো, পরে তা পিছিয়ে দেয়া হয় এবং বাতিল হয়।
ইসলামী সলিডারিটি স্পোর্টস ফেডারেশনের সকল ৫৬ সদস্য এই খেলায় অংশগ্রহণ করেন।
তালিকা নিচে দেয়া হলো; বন্ধনীতে অংশগ্রহণকারীর সংখ্যা দেয়া হলো।
শ্রেষ্ঠ সঙ্গীত পরিচালক বিভাগে আইফা পুরস্কার

শ্রেষ্ঠ সঙ্গীত পরিচালক বিভাগে আইফা পুরস্কার হল ভারতের চলচ্চিত্রের সঙ্গীত জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্র পরিচালনায় অবদানের স্বীকৃতি হিসেবে এই পুরস্কার প্রদান করা হয়। এ. আর. রহমান সর্বাধিক সাতবার এই পুরস্কার লাভ করেন। এছাড়া শঙ্কর-এহসান-লায়, প্রীতম চক্রবর্তী ও আমাল মালিক তিনবার, এবং অঙ্কিত তিওয়ারী দুইবার এই পুরস্কার লাভ করেন।
শ্রেষ্ঠ গীতিকার বিভাগে আইফা পুরস্কার

শ্রেষ্ঠ গীতিকার বিভাগে আইফা পুরস্কার হল ভারতের চলচ্চিত্রের গীত রচনার জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রের গীত রচনায় অবদানের স্বীকৃতি হিসেবে এই পুরস্কার প্রদান করা হয়। জাভেদ আখতার সর্বাধিক ছয়বার এই পুরস্কার লাভ করেন। অমিতাভ ভট্টাচার্য তিনবার এবং মনোজ মুনতাসীর দুইবার এই পুরস্কার লাভ করেন।
রাণীহাটি বহুমুখী উচ্চ বিদ্যালয়

রাণীহাটি বহুমুখী উচ্চ বিদ্যালয় চাঁপাইনবাবগঞ্জ জেলার শিবগঞ্জ উপজেলায় অবস্থিত । এটি ১৯৪৮ সালে প্রতিষ্ঠিত হয়েছিল । 
বর্তমানে চাঁপাইনবাবগঞ্জ শিবগঞ্জ উপজেলাটি তৎকালীন ব্রিটিশ বঙ্গ প্রদেশের মালদহ জেলার বৃহতম থানা ছিল শিবগঞ্জ । রাণীহাটি গ্রামে ১৯৪০ সালের কোন এক সময় একটি মিডিয়াম ইংলিশ স্কুল চালু হয়েছিল । সেই সময় এলাকায় কোন উচ্চ বিদ্যালয় না থাকায় এলাকার সুধীজন ও বিদ্যানুরাগী ব্যক্তিগন শিক্ষা বিস্তারের লক্ষে মিডিয়াম ইংলিশ স্কুলকে প্রায় ৩ (তিন) একর জমির উপর ১৯৪৮ সালে রাণীহাটি উচ্চ বিদ্যালয়ে উন্নীত করেন; যাতে এলাকায় শিক্ষানুরাগী ব্যক্তিগন অন্যতম ভূমিকা রাখেন ।
প্রতিবছর স্কুল থেকে শিক্ষার্থীরা সাফল্যতার সাথে জিপিএ-৫ পেয়ে আসছে।
রাণীহাটি স্কুলের মাঠটি রাণীহাটি ফুটবল মাঠ নামেই পরিচিত। মাঠটিতে সারাবছর খেলাধুলা হয়ে থাকে । যেমনঃ ফুটবল,ক্রিকেট,ভলিবল ইত্যাদি । এছাড়া বিভিন্ন জাতীয় দিবসে আলোচনা সভা অনুষ্ঠিত হয়ে থাকে ।
পল ইলিয়ট গ্রীন

পল ইলিয়ট গ্রীন একজন মার্কিন প্রকৌশলী যিনি স্প্রেড স্পেক্ট্রাম এবং রাডার প্রযুক্তি নিয়ে গবেষণা করেছেন।
গ্রীন ইউনিভার্সিটি অব নর্থ ক্যারোলাইনা থেকে পদার্থবিজ্ঞানে ব্যাচেলর্স ডিগ্রি অর্জন করেন। তিনি নর্থ ক্যারোলাইনা স্টেট ইউনিভার্সিটি থেকে তড়িত প্রকৌশলে ১৯৪৮ সালে মাস্টার্স ডিগ্রি অর্জন করেন। তিনি ১৯৫৩ সালে এমআইটি থেকে পিএইচডি ডিগ্রি অর্জন করেন। তিনি ১৯৬২ সালে আইইইই এর ফেলো নির্বাচিত হন। তিনি ১৯৯১ সালে আইইইই সাইমন রামো মেডেল অর্জন করেন।
ডোনাল্ড জে লিওনার্দ

ডোনাল্ড জে লিওনার্দ একজন মার্কিন প্রকৌশলী।
লিওনার্দ নিউ ইয়র্ক বিশ্ববিদ্যালয় থেকে তড়িত প্রকৌশলে ১৯৫৬ সালে ব্যাচেলর্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৫৬ সালে এটিঅ্যান্ডটি বেল ল্যাবসে যোগদান করেন। এখানে তিনি ট্রান্সমিশন সিস্টেম ১ এর উন্নয়ন নিয়ে কাজ করেন। তিনি এরপর পালস কোড মডিউলেশন নিয়ে কাজ করেন। তিনি ১৯৯৬ সালে আইইইই সাইমন রামো মেডেল অর্জন করেন।
১৯৯১-এ বাংলাদেশ

১৯৯১ সাল ছিল বাংলাদেশের স্বাধীনতার ২০তম বছর। এটি ছিল খালেদা জিয়ার সরকারের প্রথম মেয়াদের প্রথম বছর।
১৯৯১ বাংলাদেশ ঘূর্ণিঝড় (IMD উপাধি: BOB 01, JTWC উপাধি: 02B) রেকর্ডে সবচেয়ে মারাত্মক গ্রীষ্মমণ্ডলীয় ঘূর্ণিঝড়গুলির মধ্যে একটি ছিল। ২৯ এপ্রিল ১৯৯১ রাতে, এটি প্রায় ২৫০বেগে বাতাস সহ বাংলাদেশের দক্ষিণ-পূর্বাঞ্চলের চট্টগ্রাম জেলায় আঘাত হানে।
১৯৯৩-এ বাংলাদেশ

১৯৯৩ সাল ছিল বাংলাদেশের স্বাধীনতার ২২তম বছর। এটি ছিল খালেদা জিয়ার সরকারের প্রথম মেয়াদের তৃতীয় বছর।
১৯৯৩ সালের আগস্টের শুরুতে, বাংলাদেশের উত্তরাঞ্চলের গাইবান্ধা জেলায় ভারী বন্যা হয়। এরপরই অবিরাম বর্ষণ। বন্যার পানি ২০০৪ সালের বন্যার সর্বোচ্চ মাত্রা অতিক্রম করেছে, যার ফলে ৪৭০০০ পরিবার ক্ষতিগ্রস্ত হয়।